KRAJEVNA SKUPNOST BANJŠICE

# ZAPISNIK 14. REDNE SEJE SVETA KS

# Datum: 23.2.2024

Pričetek sejeob 19.00 h

**Prisotni**: Lilijana Lazar Šuligoj, Simon Jakopič, Alojz Testen, Simon Humar, Maja Jakopič, Izidor Žbogar, Dejan Strgar

**Dnevni red**

1. **Potrditev zaključnega računa za leto 2023**
2. **Razno**

Dnevni red je bil soglasno sprejet

1. **Potrditev zaključnega računa za leto 2023**

Predsednica prebere podatke o zaključnem računu.

Razlika med prihodki in odhodki je 3289,64 EUR. To so večinoma sredstva prenesena v leto 2024 iz naslova urejanja lokalnih cest. Porabila pa so se že letošnja sredstva iz iste postavke.

Zaključni račun je soglasno potrjen.

1. **Razno**
* Kontejner za mreže in folije v kmetijstvu, večkrat smo že kontaktirali komunalo, vendar se ne moremo zmeniti za en kontejner. Pritožbe z strani kmetov, saj ne morejo nikamor odlagat saj v navadne ne gre in doma nimajo dovolj prostora za shranjevanje.
* Tablice za uporabo na lastno odgovornost zraven otroškega igrišča in na igrišče, da v primeru poškodbe ne bo posledic. Uredimo zavarovanje za igrala in njihovo uporabo.
* Povprašamo glede zavarovanje po 3. osebi v primeru če nastane kakšna poškodba na območju objektov KS.
* Kuhinja: Maja, Lilijana in Jana so šle v Lesnino, kjer so izbrale kuhinjo primerne kakovosti. Izdelali so nam skico in naredili predračun. Moški del sveta KS je zadovoljen z izbrano kuhinjo in ceno. Predračuna za kuhinjo iz Momaxa in mizarstva Kolmančič sta oba manj ugodna. Sklep: potrdimo nakup kuhinje v Lesnini
* Kali: Mestna občina je na FB strani objavila, da smo očistili kala. Včeraj so klicali še iz Radia Robin in bi tudi oni objavili prispevek o tem.

V okolici kala na Lužah je potrebno obnoviti suhozid. Zato predlagamo izvedbo delavnice. Poiskali bomo izvajalce, ki so za to usposobljeni. Če bi ob kalu na Lužah, še dodatno očistili okolico, popravili suhozid in dodali še kakšno klopco ali počivališče za pohodnike, kolesarje, konjenike, bi lahko nastala lepa točka.

* Obcestna ograja: potrebna je pri otroškem igrišču in v zaselku Lohke pri info tabli in ekološkem otoku. Tam se namreč zadržujejo ljudje. V Lohkah bomo ob klopci zasadili drevo. Potrebno pridobiti ponudbe.
* Kontejnersko mesto pri kampu je potrebno ali zakriti z leseno ograjo ali pa se jih obda z kamni v mreži.
* Staničevo leto:

Kontaktirala nas je Vanja Jug Kogoj, če bi gostili en literarni večer o Valentina Staniča. Predviden datum 14. ali 15.6.2024 po 19.00. K sodelovanju bomo povabili Damjano Breščak, ki je take dogodke že pripravljala. Vprašali bomo g. Ivota, kiu živi v bivšem župnišđču, če bi lahko pri njih izvedli ta večer.

* Iz Hidrotehnika pošiljajo obvestilo o predvidenih delih na vodotoku Lošček, kjer se bo odstranilo zarast v strugi in očistilo požiralnik. S strani g. Milivoja mi je bilo rečeno, da so bila pridobljena vsa soglasja lastnikov parcel, kjer se bo izvajalo dela, kot tudi glede dostopa za mehanizacijo do požiralnika. Za ostale podrobnosti se od sedaj naprej, prosim, obrnite na sodelavca Miho Ambrožiča (031 395 159), ki organizira izvedbo del.

Kot mi je bilo rečeno, bodo z deli predvidoma pričeli v prihodnjem tednu.

Sestanek se zaključi ob 21.30 h

Zapisnikar: Maja Jakopič

Predsednica sveta KS Banjšice: Lilijana Lazar Šuligoj